Sydsjællands og Lolland-Falsters Politi har i går anholdt en 19-årig mand, der sammen med flere andre har solgt kokain på gadeplan i Næstved by gennem længere tid.Politikommissær Ove Groth oplyser, at den 19-årige aflagde fuld tilståelse om salg af ca. to kilo kokain hen over foråret og forsommeren i år. Ved retten i Næstved modtog han i formiddags en dom på fem års fængsel, og fik konfiskeret en fortjeneste på 200.000 kr. Efter dommen blev han kørt direkte til afsoning.Konceptet ”hvide bude” er kendt fra mange større byer - og i Næstved er dette tilfælde ikke en undtagelse.Udover en sag med hvide bude, der hovedforhandles ved retten i Næstved i disse dage, og denne sag med en 19-årig mand, er yderligere et bud varetægtsfængslet.”Det er absolut ikke uden konsekvenser, at være kørende bud med kokain i små doser”, fastslår Ove Groth.Politiet har ikke yderligere kommentarer til dommen.